# בוקר האפמן

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

הבהרה: היאבקות מקצועית איננה ספורט כי אם מופע בידור בעל תסריט ועלילה. המתאבקים הם פעלולנים מקצועיים.

בוקר טי האפמן
נתונים
שם במה | ג.י. ברו קולי בוקר טי קינג בוקר
גובה | 194 ס"מ
משקל | 116 ק"ג
תאריך לידה | 1 במרץ 1965
מקום לידה | יוסטון,טקסס
הופעת בכורה | 1 במרץ 1990
תאריך פרישה | -
אומן על ידי | סקוט קייסי
עמיתים/סטייבלים | ליין האפמן,גולדסט
תרגיל אישי | בעיטת מספריים
ליגות בהן התאבק | GWF,WCW,WWE
הישג שיא בקריירה | {{{הישג שיא בקריירה}}}
אתר רשמי | [1]

בוקר האפמן, הידוע בכינוי הבמה בוקר טי או קינג בוקר (נולד 1 במרץ 1965 ביוסטון, טקסס), הוא מתאבק אמריקאי. כיום מופיע במסגרת ב-WWE בתוכנית סמאקדאון!

דמותו של האפמן היא אחת מהדמויות הפופולריות ביותר ב-WWE והעלילה סיפקה לו קרבות גדולים מול דמויות אהודות וותיקות.

## [עריכה] תחילת הקריירה

הופעת הבכורה של האפמן הייתה ב-1 במרץ 1990 במסגרת ליגה מקומית בטקסס יחד עם אחיו ליין כצמד בשם חווית ההובנה(עץ שחור). האפמן נטל את הכינוי בוקר טי וליין את הכינוי סטיבי ריי. באמצע שנות ה-90 עברו האחים לליגת ה-WCW ששינתה את שם הבמה שלהם להארלם היט. הצמד זכה לפופולריות רבה ונטל 10 פעמים את תואר הזוגות.

## [עריכה] קרייריה כמתאבק יחיד

בסוף שנות ה-90 האפמן החל להתאבק כיחיד בעוד אחיו פצוע. דמותו נישאה על גלי האהדה של הצמד והתסריט המשיך למקם אותו בצד הזוכה של קרבות מבוימים רבים, במופעים עתירי רייטינג.

בשנת 1999 לאור טענות שהושמעו בגנות ה-WCW על אפלייה גזעית קודם האפמן למרכז הבמה ובשנת 2000 דמותו ניצחה את ג'ף ג'ארט בקרב על אליפות העולם, האירוע הראשי של הארגון.

## [עריכה] WWE

בשנת 2001, לאחר שה-WWF (לימים ה-WWE) קנתה את WCW, התסריט שילב אותו ומתאבקים אחרים מהWCW בעלילה לפיה מתאבקי ה-WCW מנסים לפלוש לארגון החדש ולהשתלט עליו. האפמן המשיך להופיע בקרבות על תוארי ה-WCW מול קורט אנגל וה"סלע" ודמותו המשיכה לזכות בתארים, כולל אלו של ה-WWF. כאשר עלילת הפלישה הגיעה לסיומה המשיכו תסריטאי ה-WWF לתת להאפמן תפקיד של מתאבק "רע".

בשנת 2002 צוותה דמותו של האפמן לדמותו של המתאבק גולדסט. הצמד זכה לפופולריות רבה אך בעיקר בגלל שיתוף הפעולה הקומי ביניהם. לאחר מכן דמותו צוותה לקבוצת ה"סדר עולמי חדש" (nWo) וכיכבה בקבוצה. על פי התסריט ראש הקבוצה, שון מייקלס, קינא בהצלחתו וזרק אותו מהקבוצה לאחר זמן קצר. מהלך זה נועד להפוך את האפמן למתאבק "טוב" ואכן הפופולריות של האפמן נסקה בשנה שלאחר מכן ודמותו זכתה באחד מהתוארים הראשים של האירגון, האליפות במשקל כבד, ברסלמניה 19.

בשנת 2004 עבר האפמן לתוכניות "סמאקדאון!" שוב כמתאבק "רע" והוצב מול מתאבקים פופולריים כמו אדי גאררו ו"הקברן", אך למרות זאת התסריט לא איפשר לו לזכות בתארים, אשר חולקו לדמויות פופולריות אחרות, כמו זו של ג'ון סינה וג'ון לייפילד.

בשנת 2005 התסריט צירף את שארמל, אשתו של האפמן, לעלילה כמנהלתו. על פי העלילה שארמל גרמה לסכסוך בינו לבין קורט אנגל שכביכול היה מאוהב בה. הופעתה של שארמל זימנה להאפמן שוב את אור הזרקורים ושילוב הצמד, כאשר היא עוזרת לו בדרכי רמאות לנצח בקרבות המבוימים, הוביל אותם שוב לזכיה בתארים העיקרים של הארגון. שיא עלילתי מסוים נקבע כאשר האפמן התחרה על תואר אליפות ארצות הברית בסדרה של 7 קרבות מבוימים נגד כריס בנואה. במהלך הקרבות דמותו של האפמן הוצאה לאחר שתהסריט קבע כי מתח שריר. האפמן בחר בדמותו של רנדי אורטון לסיים את המלאכה אך באופן רגיל לעלילות ה-WWE הדבר לא הסתיים בכך והאפמן התערב לטובתו של אורטון בקרב השביעי וכך "זכה" בסדרה ובתואר. בהמשך השנה דמותו של האפמן איבדה את האליפות שוב לבנואה אך בעקבות הפופולריות הגואה שלו התסריט ייעד לו זכייה בטורניר "מלך הזירה" מול בובי לאשלי, מה שהקנה לו את הכינוי "מלך" ("קינג") וכן זכייה באליפות העולם במשקל כבד מול ריי מיסטריו. דמותו הגיעה לשיאה כאשר ניצחה בקרב המבוים מול ג'ון סינה, שדמותו מחזיקה זמן רב בתארי אליפות ב-WWE, ובכך הפכה ל"אלוף האלופים".

## [עריכה] טריויה

לפני שהפך למתאבק בילה האפמן 19 חודשים בכלא בגין מספר מקרי שוד מזוין שביצע בשנת 1987.

## [עריכה] קישורים חיצוניים

- פרופיל באתר הרשמי של WWE
- פרופיל באתר הישראלי של WWE
- בעיטת המספריים של בוקר טי

מקור: http://he.wikipedia.org../../../%D7%91/%D7%95/%D7%A7/%D7%91%D7%95%D7%A7%D7%A8_%D7%94%D7%90%D7%A4%D7%9E%D7%9F.html

קטגוריה: מתאבקים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Français
- Italiano
- 日本語
- Nederlands
- Norsk (bokmål)
- Português